Gert Fröbe

Karl Gerhart Fröbe, bedre kjent som Gert Fröbe (født 25. februar 1913 i Oberplanitz, dagens Zwickau-Planitz, død 5. september 1988 i München) var en tysk skuespiller som spilte i flere filmer, inkludert James Bond-filmen Goldfinger, som Auric Goldfinger (dubbet av Michael Collins da Fröbe snakker dårlig engelsk), Tolvskillingsoperaen, som Peachum, og i Chitty Chitty Bang Bang som Baron Bomburst. Han spilte også Gammel-Dag Bjørndal i den kontroversielle adapsjonen Und ewig singen die Wälder av Trygve Gulbranssens Og bakom synger skogene.

 Liv og virke 
 Bakgrunn 
Fröbe ble født i Zwickau, sønn av seilmaker, lærhandler og skomaker Karl-Otto Fröbe og hans kone Alma (d. 1972). Han meldte seg inn i Det nasjonalsosialistiske tyske arbeiderpartiet i 1934, i en alder av 21 år. I 1937 meldte han seg ut.kultiversum.de. (2. februar 2010 (besøkt 30-11-2010)) Hotzenplotz und Pickelhaube . 

Han hjalp to tyske jøder ved å skjule dem fra Gestapo.

 Filmkarriere 
Fröbe ble internasjonalt kjent med filmen, Berliner Ballade, som var en av de første tyske filmene som ble laget etter andre verdenskrig. I 1958 fikk han rollen som skurken i den sveitsisk-tyske filmen Det skjedde på høylys dag. Hans rolle som en gal barnemorder gjorde produsentene av James Bond-filmen Goldfinger, interesserte. Og Fröbe ble valgt til å spille en av filmseriens mest kjente skurker, nemlig Auric Goldfinger.

På grunn av hans tidligere medlemskap i nazipartiet, ble filmen Goldfinger i starten forbudt i Israel til Fröbe fikk en offentlig takk for sin hjelp, av en jødisk familie.Associated Press. (6. september 1989). Gert Frobe, an Actor, Dies at 76.

Fröbe opptrådte flere ganger  i stjernespekkede rollebesetninger på 1960-tallet, som i filmene Den lengste dagen, Brenner Paris?, Hårnålsvinger og raske skranglekasser - Alle tiders race jorden rundt, og Disse dristige menn i de farlige fly. På grunn av at hans tyske morsmål brøt igjennom når han snakket engelsk, ble han dubbet i noen av sine klassiske roller, som i Goldfinger av Michael Collins. Han opptrådte også i Kuppet eller: Dollar på tynn is (1971) med Goldie Hawn og Warren Beatty. På 1980-tallet spilte Fröbe flere mindre roller i Mercedes Benz W123-reklamer for å promotere kupé- og sedanversjonen.

Ved siden av å være skuespiller, var Fröbe en profilert oppleser av lyrikk, særlig av Christian Morgenstern og Joachim Ringelnatz.

Gert Fröbe døde i München i september 1988 av et hjerteinfarkt. Han ble 76 år gammel.

 Filmer (utvalg) 
 År Norsk tittel Originaltittel Regi1948 -Berliner BalladeRobert A. Stemmle1951Avgjørelse før daggryDecision Before DawnAnatole Litvak1954Hans annet livDas zweite LebenVictor Vicas1955 DunjaDunjaJosef von Báky1956Heltene er tretteLes héros sont fatiguésYves Ciampi1957 Robinson skal ikke døRobinson soll nicht sterbenJosef von Baky1958Som skapt for mennCharmants GarçonsHenri Decoin1958Havnekneipen i St. PauliDas Herz von St. PauliEugen York1958Volgas sønnI battellieri del VolgaViktor Tourjansky1958Superdetektiven Nick KnattertonNick Knattertons AbenteuerHans Quest1958Lettsindige RosemarieDas Mädchen RosemarieRolf Thiele1958Den sorte edderkoppGrabenplatz 17Erich Engels1958Det skjedde på høylys dagEs geschah am hellichten TagLadislao Vajda1958Dagens sensasjonNasser AsphaltFrank Wisbar1959Skatten i ToplitzsjøenDer Schatz vom ToplitzseeFranz Antel1959Piken i kunstsilkeDas Kunstseidene MädchenJulien Duvivier1959Grand HotellMenschen im HotelGottfried Reinhardt1959Berlin ved nattAm Tag als der Regen kamGerd Oswald195912 timers angstDouze heures d'horlogeGéza von Radványi1959... og bakom synger skogene Und ewig singen die WälderPaul May1960Til pengene skiller dere adBis dass das Geld Euch scheidetAlfred Vohrer1960Droppested "De elskedes skog"Les bois des amantsClaude Autant-Lara1960Dr. Mabuses 1000 øyneDie tausend Augen des Dr. MabuseFritz Lang1961I Dr. Mabuses stålnettIm Stahlnetz des dr. MabuseHarald Reinl1961 Auf WiedersehenHarald Philipp 1962Den lengste dagenThe Longest Dayflere1963Alle leker med allePeau de bananeMarcel Ophüls1963TolvskillingsoperaenDie DreigroschenoperWolfgang Staudte 1964Lurt opp i stry100.000 dollars au soleilHenri Verneuil GoldfingerGoldfingerGuy Hamilton Tonio KrögerTonio KrögerRolf Thiele 1965Disse dristige menn i de farlige flyThose Magnificent Men in Their Flying MachinesKen AnnakinStorm over JamaicaA High Wind in JamaicaAlexander Mackendrick 1966Brenner Paris?Paris brûle-t-il?René ClémentKode 3 kryssTriple CrossTerence Young1967Jeg drepte RasputinJ'ai tue RaspoutinRobert Hossein1967Disse fantastiske flyvende fjolsJules Verne's Rocket to the MoonDon Sharp1968 Chitty Chitty Bang BangChitty Chitty Bang BangKen Hughes1969Hårnålsvinger og raske skranglekasser - Alle tiders race jorden rundtMonte Carlo or Bust (Those Daring Young Men in Their Jaunty Jalopies)Ken Annakin1971Kuppet eller: Dollar på tynn isDollarsRichard Brooks1972 LudwigLudwigLuchino Visconti1974Ti små negerbarnAnd Then There Were NonePeter Collinson1977Ormens eggThe Serpent's EggIngmar Bergman1979Farlig arvBloodlineTerence Young1980Den høye lyse med paraplyenLe coup du parapluieGérard Oury

 Referanser 

Eksterne lenker  


Kategori:Personer fra Zwickau
Kategori:Tyske skuespillere
Kategori:Tyskere fra andre verdenskrig
Kategori:Medlemmer av NSDAP (innmeldt 1925–1932)
Kategori:Personer tilknyttet det tredje rike